###### *DARBŲ SUTARTIS*

**2021 m. mėn. \_\_\_\_ d.** **Nr. A62\_\_\_\_\_\_\_\_\_\_/21**

Vilniaus miesto savivaldybės administracija, atstovaujama Infrastruktūros skyriaus vedėjo Virginijaus Paužos, toliau vadinama **Užsakovu**, ir Sodininkų bendrija „Žėrutis“ įm. kodas 301295827 reg. adr. Skersinės Sodų 4-oji g. 13 Vilnius atstovaujama bendrijos valdybos pirmininkės Reginos Jarošienės, toliau vadinama **Mokėtoju**, ir UAB „Vilniaus apšvietimas“, atstovaujama L. e. direktoriaus pareigas Andriaus Deimanto, toliau vadinama **Rangovu**, vadovaudamiesi 2018-12-19 Vilniaus miesto savivaldybės tarybos sprendimu dėl UAB „Grinda“, UAB „Vilniaus vystymo kompanija“, UAB „Vilniaus apšvietimas“, SĮ „Susisiekimo paslaugos“ ir VšĮ „Vilniaus miesto parkai“ atliekamų darbų ir teikiamų paslaugų pirkimo Nr. 1-1863 sudarė ir pasirašė šią darbų atlikimo sutartį.

**I. SUTARTIES OBJEKTAS**

1. Šia sutartimi Rangovas įsipareigoja savo priemonėmis atlikti Skersinės Sodų 1-osios g., Skersinės Sodų 2-osios g., Skersinės Sodų 3-osios g., Skersinės Sodų 4-osios g., Skersinės Sodų 5-osios g., Skersinės Sodų 6-osios g. apšvietimo įrengimo darbus pagal parengtus techninius projektus „Gatvių apšvietimo tinklų įrengimas Vilniaus m. sav. Vilnius, Skersinės Sodų 2-osios, Skersinės Sodų 3-osios gatvėse“ Nr. MT-2017-21-TP, „Lauko elektros apšvietimo tinklai, Skersinės Sodų 1-oji; 3-oji; 4-oji; 5-oji; 6-oji, Vilnius Vilniaus m. sav.“ Nr. 2020-155-TP-ET, ir suderintas sąmatas, o Užsakovas ir Mokėtojas įsipareigoja už atliktus darbus apmokėti sutartyje nustatyta tvarka.

**II. KAINA IR ATSISKAITYMO TVARKA**

2. Už atliktus darbus **Užsakovas** sumoka **Rangovui** pagal atliktų darbų priėmimo-perdavimo aktą ir pateiktas PVM sąskaitas faktūras.

3. Bendra darbų kaina pagal suderintas sąmatas yra 101 200,74 Eur (šimtas vienas tūkstantis du šimtai eurų ir 74 ct.) su PVM. Darbai finansuojami pagal Vilniaus miesto savivaldybės tarybos sprendimą „Dėl UAB „Grinda“, UAB „Vilniaus vystymo kompanija“, UAB „Vilniaus apšvietimas“, SĮ „Susisiekimo paslaugos“ ir VšĮ „Vilniaus miesto parkai“ atliekamų darbų ir teikiamų paslaugų pirkimo“ Nr. 1-1863 ir pagal suderintas sąmatas, kurios sudarytos pagal programos „Sistela“ įkainius.

4. Mokėtojas prieš darbų pradžią pagal šią sutartį įsipareigoja sumokėti Rangovui 50% darbų kainos, t.y. 50 600,37 Eur (penkiasdešimt tūkstančių šeši šimtai ir 37 ct.) su PVM. Likusius 50% darbų kainos, t.y. 50 600,37 Eur (penkiasdešimt tūkstančių šeši šimtai ir 37 ct.) su PVM apmoka Užsakovas.

5. Darbų kaina dėl bendro kainų lygio kitimo ir mokesčių pasikeitimo neperskaičiuojama. Sutarties suma gali keistis pasikeitus darbų kiekiui. Darbų kiekio pasikeitimai galimi tik suderinus tai su Mokėtoju ir Užsakovu.

6. Darbai priimami, jei jie atlikti tinkamai, kokybiškai ir laiku, naudojant sąmatoje numatytas medžiagas ir įrenginius. Darbų pradžia – 2021 m. birželio mėn. 15 d. Darbų pabaiga – 2021 m. rugsėjo mėn. 30 d.

7. Rangovas (PVM) sąskaitą-faktūrą ir ją pagrindžiančius dokumentus (visų sutarties šalių pasirašytus atliktų darbų aktus), privalo pateikti Užsakovui naudojantis elektronine paslauga „E.sąskaita“ (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu) ). **Rangovui** pateikus (PVM) sąskaitą-faktūrą kitais būdais ar priemonėmis, bus laikoma, kad (PVM) sąskaita-faktūra nepateikta.

8. Atsižvelgdamos į Sutarties pobūdį ir ypatumus, šalys susitaria, kad už atliktus darbus Užsakovas sumoka **Rangovui** per 30 (trisdešimt) darbo dienų po priėmimo perdavimo akto pagrindu išrašytos PVM sąskaitos-faktūros gavimo dienos. Tais atvejais, kai yra objektyviai pagrįsta, mokėjimai gali būti atidedami, vėlavimo laikotarpiui, bet ne ilgiau kaip 60 (šešiasdešimt) kalendorinių dienų nuo pažymos apie faktiškai atliktus darbus pateikimo Užsakovui dienos.

**III. ŠALIŲ ĮSIPAREIGOJIMAI**

**9. Užsakovas įsipareigoja:**

9.1.Vykdyti atliekamų darbų techninę priežiūrą, vesti atliekamų darbų apskaitą ir priimti tinkamai atliktus darbus;

9.2. Organizuoti baigto objekto priėmimą eksploatuoti (naudoti);

9.3. Suteikti **Rangovui** informaciją, reikalingą sutartyje numatytiems darbams atlikti;

9.4. Už darbus apmokėti pagal šios sutarties II skyriaus nuostatas.

 **10. Mokėtojas įsipareigoja:**

Už darbus apmokėti pagal šios sutarties II skyriaus nuostatas;

 **11. Rangovas įsipareigoja:**

11.1. Sutartyje numatytus darbus atlikti pagal šios sutarties 1 punkte nurodytą projektą;

 11.2. Darbus atlikti savo jėgomis arba pasitelkus subrangovus. Apie subrangovų parinkimą informuoti **Užsakovą** ir **Mokėtoją**;

11.3. Darbus atlikti tinkamai, kokybiškai ir laiku. Jei **Rangovas** sutarties galiojimo metu nekokybiškai atlieka sutartyje numatytus darbus, **Užsakovas** ir **Mokėtojas** surašo sutarties pažeidimo aktą. Jame nurodoma, per kiek laiko turi būti pašalinti nustatyti trūkumai;

11.4. Iki objekto priėmimo naudoti parengti ir pateikti Užsakovui objekto statybos bei išpildomąją dokumentaciją;

 11.5. Darbus atlikti vadovaujantis Lietuvos Respublikos Statybos įstatymu ir galiojančiais statybos techniniais reglamentais;

11.6. Pabaigus darbus, **Užsakovui** pateikti atliktų darbų aktus ir PVM sąskaitą faktūrą, o **Mokėtojui** - PVM sąskaitą faktūrą;

11.7. Atliktiems darbams suteikti 5 metų garantiją ir 10 metų garantiją paslėptiems darbams, medžiagoms pagal teisės aktuose nustatytą terminą. Atsiradus defektams, pagal defektinį aktą savo lėšomis ir medžiagomis ištaisyti trūkumus per akte nurodytą laiką;

11.8. **Mokėtojui** ir tretiesiems asmenims atlyginti tiesioginius nuostolius, kurie atsirado dėl netinkamo darbų atlikimo.

11.9. Vykdant darbus, atsakyti už eismo saugumą darbų vykdymo zonoje. Siekiant užtikrinti eismo saugumą, naudoti kelio darbams skirtus laikinus kilnojamus įspėjamuosius, draudžiamuosius ir nukreipiamuosius kelio ženklus, atitinkančius Kelio ženklų įrengimo ir vertikaliojo ženklinimo taisyklių bei Automobilių kelių darbo vietų aptvėrimo ir eismo reguliavimo taisyklių T DVAER 12 reikalavimus, atitvėrimus, apsaugines signalines tvoreles, automašinos kelyje privalo dirbti su įjungtais oranžinės spalvos švyturėliais, darbininkai privalo vilkėti spec. rūbus, skirtus dirbti keliuose. Automašinos, darbininkų apranga, atitvėrimai turi būti paženklinti Rangovo atributais;

11.10. Atsakyti už tai, kad jo darbuotojai laikytųsi darbų saugos taisyklių reikalavimų. Įvykus nelaimingam atsitikimui su Rangovo darbuotoju, nelaimingą atsitikimą tiria ir apskaito Rangovas;

11.11. Savarankiškai apsirūpinti darbams atlikti reikalingais materialiniais ištekliais, atsakyti už blogą gaminių ar medžiagų kokybę.

**IV. ŠALIŲ ATSAKOMYBĖ**

12. Uždelsus laiku atsiskaityti už tinkamai, kokybiškai, laiku ir faktiškai atliktus darbus, Užsakovas, Rangovui reikalaujant, moka 0,02 proc. delspinigius nuo laiku neapmokėtos sumos už kiekvieną vėlavimo dieną. Šalys susitaria, kad šiuo atveju palūkanos nemokamos.

13. Jei Rangovas Sutartyje numatytus darbus atlieka nekokybiškai ir neatsižvelgdamas į Užsakovo pastabas per 5 darbo dienas nuo jų pateikimo, trūkumų ir/ar defektų nepašalina, Užsakovas turi teisę nepasirašyti faktiškai atliktų darbų priėmimo – perdavimo akto (forma F-2), darbų ir išlaidų apmokėjimo pažymos (forma F-3). Trūkumų ir/ar defektų nepašalinus ar juos pašalinus netinkamai, Užsakovas surašo sutarties pažeidimo aktą. Šio akto pagrindu Užsakovas taiko Rangovui 10 proc. dydžio baudą nuo sutarties 3 p. nurodytos sumos už kiekvieną pažeidimo atvejį. Užsakovas taip pat turi teisę nevykdyti mokėjimo, kol nebus ištaisyti sutarties pažeidimai. Nustatytus pažeidimus Rangovas privalo pašalinti savo sąskaita.

14. Kiekvienu atveju Rangovui praleidus bet kurios pareigos įvykdymo terminą, nustatytą šioje sutartyje, Rangovas moka Užsakovui 0,02 procento delspinigius nuo sutarties 3 p. nurodytos darbų kainos už kiekvieną uždelstą dieną.

15. Jei Rangovas nutraukia sutartį vienašališkai, Rangovas moka Užsakovui baudą, kuri lygi 10 proc. nuo sutarties 3 p. nurodytos darbų kainos.

16. Šalys susitaria, kad kilus teisminiam ginčui dėl atsiskaitymo už atliktus darbus, Rangovas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta LR CK 6.210 str. 1 d.

17. Šalys atleidžiamos nuo atsakomybės esant nenugalimos jėgos (*force majeure*) aplinkybėms pagal LR CK 6.212 str.

**V. KITOS NUOSTATOS**

18. Šios sutarties pagrindu kilę ginčai sprendžiami Lietuvos Respublikos įstatymų nustatyta tvarka.

19. Sutartis įsigalioja nuo jos pasirašymo dienos ir galioja iki visiško šalių įsipareigojimų įvykdymo.

20. Visi sutarties papildymai ir pakeitimai gali būti daromi tik raštišku šalių susitarimu ir yra neatskiriami priedai prie šios sutarties. Kiek šioje sutartyje nenumatyta kitaip, nė viena iš šalių negali perduoti savo įsipareigojimų tretiems asmenims be raštiško kitos šalies sutikimo.

21. Pakeitus arba priėmus naujus Lietuvos Respublikos įstatymus ar kitus teisės aktus, keičiančius sutarties vykdymo sąlygas, sutartis gali būti keičiama ar papildoma, nekeičiant darbų kainos.

22. Jeigu **Užsakovas, Mokėtojas** arba **Rangovas** reorganizuojami ar likviduojami, visos šia sutartimi nustatytos teisės ir pareigos pereina jų teisių ir pareigų perėmėjui arba, kiek tinkama, - aukštesniajai pagal pavaldumą savivaldybės institucijai.

23. **Užsakovas** turi teisę, įspėjęs **Rangovą** prieš 15 (penkiolika) dienų, vienašališkai nutraukti šią sutartį dėl esminio jos pažeidimo. Esminiu sutarties sąlygų pažeidimu bus laikomas bet kurio įsipareigojimo pagal sutartį nevykdymas ar netinkamas vykdymas. Užsakovas taip pat gali nutraukti sutartį ir kitais Lietuvos Respublikos teisės aktuose nustatytais atvejais.

24. Sutartis pasirašyta trimis egzemplioriais, turinčiais vienodą juridinę galią, po vieną kiekvienai šaliai.

**VII. ŠALIŲ REKVIZITAI**

25. **Užsakovas**: Vilniaus miesto savivaldybės administracijos Infrastruktūros skyrius, Konstitucijos pr. 3, LT-09601 Vilnius, telefonas (8 5) 211 2155, faksas (8 5) 211 2204, el. paštas savivaldybe@vilnius.lt.

26. **Mokėtojas**: SB „Žėrutis“ įm. kodas 301295827 reg. adr. Skersinės Sodų 4-oji g. 13 Vilnius tel. 867494432, el. paštas: reginarj@gmail.com

27. **Rangovas**: UAB „Vilniaus apšvietimas“ Elektrinės g. 1, LT-03150 Vilnius tel. 868617102, faksas 2496127, el. paštas informacija@vilniausapsvietimas.lt , įm. kodas 120125820 PVM mok. Kodas LT201258219, A.S. Nr. LT85 7044 0600 0031 5079, banko kodas 70440 AB SEB bankas.

**Užsakovo** atstovas: **Mokėtojas**:

Vilniaus miesto savivaldybės SB „Žėrutis“

Infrastruktūros skyriaus Valdybos pirmininkė

vedėjas

………………………………. .........................................

Virginijus Pauža A.V. Regina Jarošienė

**Rangovo** atstovas:

UAB „Vilniaus apšvietimas“

L. e. direktoriaus pareigas

……………………………….

Andrius Deimantas A.V.